智慧 | 中国古代家训集萃立身篇
夫君子之行，静以修身，俭以养德。非淡泊无以明志，非宁静无以致远。夫学须静也，才须学也，非学无以广才，非志无以成学。
——选自三国·诸葛亮《诸葛亮集》
立志之始，在脱习气。习气熏人，不醪而醉。……以之读书，得古人意。以之立身，踞豪杰地。以之事亲，所养惟志。以之交友，所合惟义。惟其超越，是以和易。
——选自明·王夫之《王夫之集》
少年须常有一片春暖之意，如植物从地茁出，天气浑含，只滋根土，美闷春融，绝无雕节，自会发生盛大。
——选自明·彭士望《耻躬堂文集》
礼云：欲不可纵，志不可满。宇宙可臻其极，情性不知其穷。唯少欲知足，为立涯限。
——选自北齐·颜之推《颜氏家训》
觅句新知律，摊书解满床。
试吟青玉案，莫羡紫罗囊。
假日从时饮，明年共我长。
应须饱经术，已似爱文章。
十五男儿志，三千弟子行。
曾参与游夏，达者得升堂。
——唐·杜甫《又示宗武》
“玉不琢，不成器；人不学，不知道。”然玉之为物，有不变之常德；虽不琢以为器，而犹不害为玉也。人之性，因物而迁，不学，则舍君子而为小人，可不念哉！付弈。
——选自宋·欧阳修《欧阳永叔集》
治家篇
由俭入奢易，由奢入俭难。饮食衣服，若思得之艰